এমনকি মৃত্যুর পরেও মৃতদেহের সৌন্দর্যের ব্যাপারে সচেতন থাকতেন মিশরের প্রাচীন বাসিন্দারা। মৃতদেহগুলোর ত্বকের স্নিগ্ধতা, শান্ত চেহারা, তাদের চোখে লাগানো সুরমা, তাদের মমি করা লাশের ওপরে লাগানো মুখোশ এবং কাঠের কফিন থেকে বোঝা যায় তাদের সৌন্দর্য সচেতনতা। আধুনিক নৃবিজ্ঞানীদের মতে, প্রাচীন মিশরীয়দের সৌন্দর্য সামগ্রী ব্যবহারের সর্বব্যাপীতা দেখলে চোখে ধাঁধা লেগে যায়।